ڕافینیا دیاز

**ڕافایل دیاس بێلۆلی** (لەدایکبووی ١٤ کانوونی یەکەمی ١٩٩٦)، ناسراوە بە **ڕافینھا** یاخود **ڕافینا**، یاریزانێکی تۆپی پێی پیشەگەری بەڕازیلە کە لە پێگەی باڵدا یاری دەکات بۆ ئیسپانی لا لیگا یانەی بەرشەلۆنە و ھەڵبژاردەی تۆپی پێی بەڕازیل.

## ژیانی سەرەتایی
ڕافینھا لەدایک بووی پۆرتۆ ئالێگرێیە، لە بەڕازیل کە دواتر گەورە بووە لە ڕێستینگا، گوندێک دوور لە ناوەڕاستی شار. باوکی بەرھەمھێنەری مۆسیقا بووە. کاتێکی سەختی ھەبووە کە باسی دەکات لەگەڵ دایک و باوکی و برا بچووکەکەی و باڵندەکەیان لە یەک ژوردا ماونەتەوە؛ تووشی سەختی زۆر بوون بۆ ئەوەی پارەی گواستنەوە بدەن و لە ھەندێ کاتدا سواڵیان بۆ خواردن کردووە. بەشێک لە خێزانەکەی دەگەڕێنەوە بۆ ئیتاڵی ڕەسەن.

لە تەمەنی حەوت ساڵیدا، بەشدار بوو لە لەدایکبوونی ڕۆناڵدینھۆ بەھۆی پەیوەندی باوک و مامی لەگەڵ یاریزانەکە. لەوکاتەوە چەندین جار یەکتریان بینیوە و پەیوەندییەکی ھاوڕێیانەیان دروست کردووە.

پێش ئەوەی دەست بکات بە پیشەی تۆپی پێی پیشەگەری، ڕافینھا بەشدار بوو لە پاڵەوانێتییەکانی ڤارزیا ھەتا تەمەنی ١٨ ساڵی، کە وەسفی دەکات بە «تۆڕێک لە یاری سەربەخۆ و پاڵەوانێتی کە ڕێک دەخرێت لەلایەن کۆمەڵەی ناوخۆیی» لە خوار ئاستی ئەکادیمی کە تێیدا ھەر یاریزانێک دەتوانێت بەشداری بکات. یارییەکانی ئەم پاڵەوانێتیانە لە بار و دۆخێکی سەختدا دەکرێن کە تێیدا ھاندەرانی خاوەن یاریگا چەندین کاری نەشیاو لەبەرامبەر یاریزانانی بەرامبەر دەکەن لە نزیک ژوری جل گۆڕین پێش یارییەکان، ھەبوونی تەقە؛ و یاریگای قوڕاوی کە تۆز و لمی لەسەرە، گەرمی زۆر و نەبوونی شەبەکەی گۆڵ و ھەروەھا ھەبوونی تیمی بێ تی شێرت بەھۆی نەبوونی.

ھاوڕێیەتییەکی درێژی ھەیە لەگەڵ برونۆ فێرناندێس، کە دەست پێ دەکات پێش ئەوەی ببن بە ھاو یانە لە یانەی سپۆرتینگ لیشبۆنە. بەپێی ڕافینھا، فێرناندێس یارمەتییەکی گەورەی خۆی و ماوەی یاریکردنی وەک یاریزان داوە. پێش ئەوەی بچێتە یانەی لیدس یونایتد، فێرناندێس بە ڕافینھای وتبوو کە شێوازی یاریکردنی «دەگونجێت بۆ خولەکە» (ئاماژە بۆ خولی نایابی ئینگلیزی پرێمیەرلیگ).

## یانە
### ئاڤای
لە دوای تاقیکردنەوەی شکست خواردوو لەگەڵ ئینتەرناسیۆناڵ و گرێمیۆ، ڕافینھا دەستی کرد بە پیشەی یاریکردن لە ئاستی تۆپی پێی لاوان لەگەڵ ئیمبیتوبا، کە دواتر لەلایەن ئاڤایەوە چاودێری دەکرا. لە تەمەنی ١٨ ساڵیدا، ڕافینھا دەستی کرد بە ماوەی یاریکردنی لەگەڵ پێکھاتەی خوار ٢٠ ساڵی ئاڤای لە پاڵەوانێتی بەڕازیلی سێریا ئەی لە ٢٠١٤. لە دوای ئەوەی تووشی پێکان بوو، نەیتوانی لە پێکھاتەکە بەردەوام بێت بەڵام بە سەربەخۆ ڕاھێنانی دەکرد. سەرباری گرنگی پێدانی یانە ئاست بەرزەکانی بەڕازیل بۆ ڕافینھا، ئاڤای توانی بیھێڵێتەوە ھەتا ٢٠١٦، کە دواتر ئاستی بەرزی پێشکەش کرد لە جامی ساوپاولۆ بۆ تۆپی پێی لاوان.

### ڤیتۆریا گیومارێس
لە ٢ شوباتی ٢٠١٦، ڕافینھا گرێبەستی کرد لەگەڵ یانەی پۆرتوگاڵی ڤیتۆریا گیومارێس، کە لەلایەن دیکۆ چاودێری دەکرا لە جامی ساوپاولۆ، و بوو بە بریکاری کارەکانی لە ڕێکخراوی بریکارەکانی بەناوی وەرزشەکانی دی ٢٠ (ئینگلیزی: D20 Sports)، و گواستنەوەکەی ڕێکخست بۆ ڤیتۆریا. یەکەم یاری خۆی ئەنجامدا بۆ ڤیتۆریا لە ١٣ ئازاری ٢٠١٦ لەبەرامبەر پاکۆس فێرێرا. یەکەم گۆڵی بۆ یانەکە تۆمار کرد لە دژی ماریتیمۆ لە ٢٠ ئابی ٢٠١٦. یەکەم بەشداری کرد لە خولی ئەورووپا ٢٠١٧–١٨ لە ١٤ ئەیلوولی ٢٠١٧ لە دژی ساڵزبۆرگ. یاریزانی نوێی ساڵی بردەوە لە ڤیتۆریا گیومارێس لە ساڵی ٢٠١٧. ١٧ گۆڵی تۆمار کرد لە ماوەی ٤٣ یاریدا (لە ھەموو پاڵەوانێتییەکاندا) لە ماوەی خولی پریمێرای پۆرتوگالی وەرزی ٢٠١٧–١٨ بۆ ڤیتۆریا گیومارێس.

### سپۆرتینگ
لە ئایاری ٢٠١٨، گوازرایەوە بۆ یانەی پۆرتوگالی سپۆرتینگ ھەتا ٢٠١٩. یەکەم یاری خۆی کرد لە ١٢ ئاب لە دژی مۆرێنسێ. یەکەم گۆڵی بۆ یانەکە تۆمار کرد لە ٢٠ ئەیلوولی ٢٠١٨ لە دژی قەرەبەگ لە بردنەوەی ٢–٠ دا لە خولی ئەورووپی ٢٠١٨–١٩. ڕافینھا بەشێک بوو لەو پێکھاتەیەی کە جامی پۆرتوگالی بردەوە ٢٠١٨–١٩ و پەنالتییەکی تۆمار کرد لە لێدانە یەکلاکەرەوەکان لە بردنەوە لە دژی پۆرتۆ.

### ڕێنێس
گرێبەستی واژوو کرد لەگەڵ یانەی فەڕەنسی ڕێنێس لە ٢٠١٩، کە بڕی گواستنەوەکە بریتی بوو لە ٢١ ملیۆن یۆرۆ. گەورەترین گرێبەستی یانەکە لە مێژوودا. گۆڵێک و ئەسیستێکی تۆمار کرد لە کۆتا یاریدا بۆ یانەکە لە وەرزی ٢٠٢٠–٢١ خولی فەڕەنسی لە دژی ڕیمس کە ٢–٢ بەرامبەر بوون لە ڕێکەوتی ٤ تشرینی یەکەمی ٢٠٢٠. ھەشت گۆڵی تۆمار کرد و حەوت ئەسیستی کرد لە ماوەکەی لە یانەکەدا، کە یارمەتی ڕێنێسی دا بۆ ئەوەی پلەی سێیەم بەدەست بھێنێت و سەربکەوێت بۆ خولی یانە پاڵەوانەکانی ئەورووپا ٢٠٢٠–٢١ لە ماوەی وەرزی ٢٠١٩–٢٠ خولی فەڕەنسی.

### لیدس یونایتد
#### وەرزی ٢٠٢٠–٢١
لە ٥ تشرینی یەکەمی ٢٠٢٠، بە گرێبەستێک بۆ ماوەی چوار ساڵ چووە لیدس یونایتد کە بڕی گرێبەستەکە ئاشکرا نەکرا بەڵام ئاماژە بەوە دەکرا کە لە دەوروبەری ١٧ ملیۆن پاوەند دەبێت، یاخود ٢٠ ملیۆن یۆرۆ. لە ١٩ تشرینی یەکەمی ٢٠٢٠، یەکەم یاری خۆی کرد بۆ یانەکە کە لە نیوەی دووەم بەشدار بوو و یارییەکەیان ١–٠ دۆڕاند بە یانەی وۆڵڤەرھامپتۆن واندەرس. یەکەم یاری تەواوی کە لە سەرەتاوە بەشدار بێت لە یاریگای خۆیاندا بوو بەرامبەر ئەرسیناڵ لە ٢٢ تشرینی دووەمی ٢٠٢٠. لە ٢٨ تشرینی دووەمی ٢٠٢٠، ڕافینھا یەکەم گۆڵی بۆ لیدس تۆمار کرد لە بردنەوەیان لەدەرەوەی یاریگای خۆیان ١–٠ لە بەرامبەر ئیڤەرتۆن. ئەو گۆڵی بردنەوە بوو بەھۆی بەدەست ھێنانی یەکەم بردنەوەی لیدس لە پریمەرلیگدا کە تۆماری کردبێت لە یاریگای گۆدیسۆن پارک و یەکەم بردنەوەی خول لە ئیڤەرتۆن لەوەتای ساڵی ١٩٩٠. وەرزەکەی تەواو کرد بە تۆمارکردنی شەش گۆڵ، کە ھەموویان لە خولدا بوون.

#### وەرزی ٢٠٢١–٢٢
ڕافینھا یەکەم گۆڵی وەرزەکەی تۆمار کرد لە ٢١ ئابی ٢٠٢١، لە یەکەم یاری لیدس لە یاریگای خۆیدا، بە لێدانێکی نزم لە خولەکی ٧٢دا لە نزیکی جێگای لێدانی یەکلاکەرەوە کە ئەنجامەکەی بەرامبەر کردەوە، و ئەنجام ٢–٢ بوون لەگەڵ ئیڤەرتۆن، کە دواتر پاڵێورا بۆ یەکێک لە جوانترین گۆڵەکانی مانگی ئابی پریمەرلیگ.

ڕافینھا وەرزەکەی لەگەڵ لیدس کۆتای پێھێنا وەک گۆڵکاری یانەکە بە ١١ گۆڵ، لەناویاندا گۆڵی یەکەمی یارییەکەیان لەگەڵ برێنتفۆرد کە بە ئەنجامی ٢–١ بردیانەوە لە کۆتا ڕۆژی وەرزەکە، کە بە لێدانی پەنالتی تۆماری کرد لە دوای ئەوەی فاوڵی لێ گیرا لەلایەن گۆڵپارێزی برێنتفۆرد داڤید ڕایا، بەم بردنەوەیە مانەوەی لیدس لە پریمەرلیگ مسۆگەرکرا.

### بەرشەلۆنە
لە ١٣ تەممووزی ٢٠٢٢، ڕافینھا بە گرێبەستێک گەیشتە شاری بەرشەلۆنە و لە ڤیدیۆیەکدا پەیامی بۆ ھاندەران نارد.

## ھەڵبژاردە
لە ئابی ٢٠٢١، ڕافینھا بانگکرا بۆ بەشداریکردن لەگەڵ ھەڵبژاردەی بەڕازیل بۆ پاڵاوتنەکانی جامی جیھانی لە دژی چیلی، ئەرژەنتین و پیرۆ.

لە ٧ تشرینی یەکەمی ٢٠٢١، ڕافینھا یەکەم یاری تەواوی خۆی کرد بۆ ھەڵبژاردەی وڵاتەکەی، کە لە کۆتایی تایمی یەکەم بەشدار بوو و یارییەکەیان ٣–١ بردەوە لە دژی ڤێنزوێلا لەکاتێکدا پێشتر لە دوا بوون. ئەسیستی دوو گۆڵی کرد و پەنالتییەکی دروست کرد تەنیا بە یاریکردن بۆ ماوەی ٤٥ خولەک، کە پیاھەڵدانی زۆری بۆ کرا لەلایەن ھاندەران و شیکارەکانی وەرزش.

لە سێیەم بەشداری یاریکردن و یەکەم یاری کە لە سەرەتاوە بەشدار بێت، یەکەم دوو گۆڵی نێودەوڵەتی تۆمار کرد لە یاری پاڵاوتن لە دژی ئۆرۆگوای.

## ئامارەکان
### یانە

### نێودەوڵەتی

## خەڵاتەکان
**سپۆرتینگ**
* جامی پورتوگال: ٢٠١٨–١٩
* جامی لیگا: ٢٠١٨–١٩

**تاکەکەسی**
* ڤیتۆریا گیومارێس یاریزانی پێشەنگی ساڵ: ٢٠١٧

## سەرچاوەکان



پۆل:یاریزانانی تۆپی پێی دوور لە وڵات لە پورتوگال
پۆل:یاریزانانی تۆپی پێی دوور لە وڵات لە فەڕەنسا
پۆل:یاریزانانی تۆپی پێی دوور لە وڵات لە ئینگلستان
پۆل:یاریزانانی تۆپی پێی دوور لە وڵاتی بەڕازیلی
پۆل:یاریزانانی ھەڵبژاردەی تۆپی پێی بەڕازیل
پۆل:یاریزانانی تۆپی پێی بەڕازیلی
پۆل:زیندووان
پۆل:لەدایکبووانی ١٩٩٦
پۆل:یاریزانانی تۆپی پێی دوور لە وڵات لە ئیسپانیا
پۆل:یاریزانانی یانەی بەرشەلۆنا
پۆل:یاریزانانی لا لیگا
پۆل:یاریزانانی جامی جیھانیی فیفای ٢٠٢٢
پۆل:یاریزانانی یانەی بارسێلۆنا
پۆل:یاریزانانی پرێمیەرلیگ
پۆل:یاریزانانی لیگ ١